སྔོན་འགྲོའི་དབུ་འབྱེད་རྟེན་འབྲེལ་མཛད་སྒོའི་སྐབས་སུ་༧དཔལ་གཤེན་བསྟན་སྨན་རིའི་གླིང་དང་ཕྱོགས་མཐའ་ཁག་ནས་གདན་འདྲེན་ཞུས་པའི་བླ་སྤྲུལ་དགེ་བཤེས་གྲྭ་མང་དང་།རྒྱལ་སྤྱིའི་ཡུལ་གྲུ་ཁག་ནས་ཆེད་ཕེབས་གནང་བའི་སློབ་འབངས་དང་།ས་གནས་མི་མང་བརྒྱ་ཕྲག་ཁ་ཤས་མཉམ་འཛོམས་ཐོག་སྔ་དྲོར་བསང་གསོལ་རྒྱས་འབུལ་དང་།ལྷ་རྒྱལ།ཡེ་ཤེས་དབལ་མོའི་གར་འཆམ་སོགས་མཇུག་གྲུབ་རྗེས་དགེ་བཤེས་བསྟན་འཛིན་དབང་རྒྱལ་རིན་པོ་ཆེ་མཆོག་གིས་ཆེད་དུ་ཕེབས་པའི་རྒྱལ་སྤྱིའི་སློབ་མ་རྣམས་ལ་རྟེན་འབྲེལ་གྱི་ཚུལ་དུ་བོན་འཁྲིད་ཀྱི་བཀའ་དྲིན་བསྐྱངས་གནང་ནས།མཐོ་སློབ་འདི་ཉིད་ཀྱི་རྟེན་འབྲེལ་སྔོན་འགྲོའི་མཛད་སྒོ་ཁ་དགེ་བཀྲ་ཤིས་ཀྱི་ངང་ནས་མཇུག་ཡོངས་སུ་ལེགས་པར་གྲུབ།